ROMÂNIA **Iniţiator**

JUDEŢUL MURES **PRIMAR**

MUNICIPIUL TÂRGU MUREȘ **Soós Zoltán**

DASCPC-Serviciul activităţi culturale, sportive, de tineret şi locativ

Nr. 67.907 din 08.09.2022

**Referat de aprobare**

**privind aprobarea folosirii cu titlu gratuit a unor spații cu altă destinație decât aceea de locuințe aflate în proprietatea municipalității și administrate de SC LOCATIV SA, precum și aprobarea recazării Organizației Naționale Cercetașii României**

În cadrul ședințelor din data de 02.05.2022, respectiv 05.08.2022 ale Comisiei  de specialitate pentru soluționarea unor probleme privind spațiile cu altă destinație decât aceea de locuință, numită prin HCLM nr.10/09.11.2020, renumerotată cu nr.189/9.11.2020 conform HCL nr. 242/17.12.2020, s-au analizat solicitările formulate de Asociația Nevăzătorilor, precum și a Asociației Surzilor în ceea ce privește cuantumul chiriei perceput pentru spațiile deținute, în baza contractelor de închirere încheiate cu SC Locativ SA, în str. Bolyai, nr. 36, având în vedere faptul că acestea sunt asociații recunoscute ca fiind de utilitate publică. Menționăm, faptul că Asociația Națională a Surzilor folosește un spațiu în suprafață totală de 164,83 mp, iar Asociația nevăzătorilor un spațiu de 123,08 mp.

Comisia a fost de acord cu propunerea ca fiecare asociație să folosească o parte din spațiile deținute în chirie, cu titlul gratuit, pe o perioada de 6 luni, cu posibilitate de prelungire succesivă.

De asemenea, Comisia este de acord cu recazarea Organizației Cercetașii României din spațiul situat în P-ța Trandafirilor, nr. 49 în spațiul disponibil situat în str. Bolyai, nr. 1, sp. VII.

Având în vedere cele mai sus- precizate, supunem aprobării Consiliului Local proiectul de hotărâre alăturat.

Anexă:- proces -verbal nr. 58065/02.08.2022;

- proces -verbal nr. 259340/05.08.2022;

-HG nr. 1033/2008; HG nr. 903/2018.

**Aviz favorabil al**

**D.A.S.C.P.C**

Director ex. adj.

Blaga-Zătreanu Cosmin

Întocmit/redactat,

Mureșan Ramona-inspector sup. SACSTL



ROMÂNIA Proiect

JUDEŢUL MUREŞ (nu produce efecte juridice)\*

CONSILIUL LOCAL AL MUNICIPIULUI TÂRGU MUREȘ **Inițiator**

**Primar,**

**Soós Zoltán**

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2022**

**privind aprobarea folosirii cu titlu gratuit a unor spații cu altă destinație decât aceea de locuințe aflate în proprietate municipalității și administrate de SC LOCATIV SA, precum și aprobarea recazării Organizației Naționale Cercetașii României**

***Consiliul local al municipiului Târgu Mureș, întrunit în şedinţă ordinară de lucru***, Având în vedere:

* Referatul de aprobare nr. 67.907 din 08.09.2022 iniţiat de Primar prin Direcția Activități Social Culturale Patrimoniale Comerciale - Serviciul Activități Culturale, Sportive, de Tineret și locativ privind aprobarea folosirii cu titlu gratuit a unor spații cu altă destinație decât aceea de locuințe aflate în proprietate municipalității și administrate de SC LOCATIV SA, precum și aprobarea recazării Organizației Naționale Cercetașii României;
* Având avizul comisiei instituită prin HCLM nr. 10/09.11.2020, renumerotată prin HCLM nr. 242/2020 cu nr. 189/09.11.2020, conform proceselor verbale ale comisiei de specialitate privind repartizarea spațiilor cu altă destinație decât aceea de locuințe nr. 58065 din 02.08.2022, respectiv 59340 din 05.08.2022, întocmite în acest sens ;
* Raportul de specialitate nr. \_\_\_\_\_\_\_ al Direcției Juridice, Contencios Administrativ și Administrație Publică Locală,
* Raportul Comisiilor de specialitate din cadrul Consiliului local municipal Târgu Mureș

În conformitate cu prevederile:

* art. 49 alin.(1), lit. „a” din Ordonanței nr. 26/2000 cu privire la asociaţii şi fundaţii, HCLM nr. 9/2020 și a HCLM nr. 10/2020,
* HG nr. 903/09.11.2018 privind recunoașterea Asociației Naționale a Surzilor din România ca fiind de utilitate publică și HG nr. 1033/03.09.2008 privind recunoaşterea Asociaţiei Nevăzătorilor din România ca fiind de utilitate publică;
* Legii nr. 24/2000 privind normele de tehnică legislativă pentru elaborarea actelor normative republicată;
* art. 874 alin. (1) din Legea nr. 287/2009 privind Codul civil;
* art. 129 alin.(1), alin. (2) lit. „c” și „d”, alin. (6) lit. „a”, alin. (7) lit. „q”, alin.(14), art.196, alin.(1), lit. „a” , ale art. 243, alin. (1), lit. „a” și ale art. 349 din OUG nr. 57/2019 privind Codul administrativ, cu modificările și completările ulterioare,

**HOTĂRĂȘTE**

**Art.1**. Se aprobă darea în folosință gratuită către Asociația Națională a Surzilor din România-Filiala Mureș a spațiului în suprafață de 108,81 mp, situat în str. Bolyai, nr. 36, cu destinația de sediu, identificat în CF nr. 123787 Târgu Mureș nr.Top.1451;1452, cu valoarea de inventar 53449,11 lei.

**Art.2.** Se aprobă darea în folosință gratuită către Asociația Nevăzătorilor din România-Filiala Județeană Mureș a spațiului în suprafață de 74,24 mp, situat în str. Bolyai, nr. 36, cu destinația de sediu, identificat în CF nr. 123787 Târgu Mureș nr.Top.1451;1452, cu valoare de inventar 30957,01 lei.

**Art.3.** Acordarea dreptului de folosință gratuită se va face pe o perioada de 6 luni, cu posibilitate de prelungire succesivă, în baza unui contract de comodat care face parte integrantă din prezenta hotărâre.

**Art.4.** Se aprobă recazarea Organizației Naționale Cercetașii României din spațiul situat în P-ța Trandafirilor, nr. 49 în spațiul disponibil situat în str. Bolyai, nr. 1, sp. VII.

**Art.5.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ, precum și S.C. LOCATIV S.A.

**Art.6.** În conformitate cu prevederile art. 252 alin. (1) lit. c , ale art. 255 din OUG nr. 57/2019 privind Codul administrativ, și ale art. 3 alin. (1) din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Art.7.** Prezenta hotărâre se comunicăla:

* Direcția activități social culturale, patrimoniale și comerciale- Serviciul activități culturale, sportive, de tineret și locativ;
* S.C. LOCATIV S.A.

**Viza de legalitate**

**Secretarul general al Municipiului Târgu Mureş,**

**Bâta Anca Voichița**